
# Рөстәм Миңнеханов җитәкчелегендәге ТР делегациясе эш визиты белән Малайзиядә

*14.12.2010*Бүген Татарстан Республикасы Президенты Рөстәм Миңнеханов җитәкчелегендәге Татарстан Республикасы делегациясе эш визиты белән Малайзиядә.


Татарстан делегациясе составында ТР Президенты ярдәмчесе Искәндәр Мөфлиханов, “Ак Барс холдинг компаниясе” ААҖ генераль директоры Иван Егоров, “Линова” инвестиция-финанс компаниясе генераль директоры – Ислам бизнесын һәм финансларын үстерү коммерцияле булмаган фонды президенты Ленар Якупов, “Татнефть” ААҖнең финанс идарәсе башлыгы Евгений Тихтуров, “КАМАЗ” ААҖ генераль директоры урынбасары Евгений Пронин бар.


Визит кысаларында Малайзия җитәкчелеге белән очрашулар планлаштырылган.


Малайзия башкаласы Куала-Лумпурга сәфәр барышында Рөстәм Миңнеханов Россия-Малайзия мөнәсәбәтләре кысаларында Татарстан Республикасы һәм Малайзия арасында сәүдә-икътисади, сәнәгый һәм инвестицион хезмәттәшлекне үстерүгә бәйле мәсьәләләр буенча сөйләшүләр үткәрер дип көтелә.


Татарстан делегациясенең Малайзиягә визиты 2010 елның 15 декабренә кадәр дәвам итәчәк.

*ТР Президенты матбугат хезмәте.*
Рөстәм Миңнеханов җитәкчелегендәге ТР делегациясе эш визиты белән Малайзиядә